Opdatering 12.juli 2017
Efter 4 måneder hvor vi intet har hørt og man tror, at nu kan vi endelig bruge tiden på noget andet end Telenor, kommer der nu endnu en regning. Nu er det en regning på 49 kr og 13 ører, som opkræves for den faktura der blev sendt i januar som var en fejl. Trist at skulle skrive her på trustpilot for at der rent faktisk sker noget, men erfaringen er desværre at det er det eneste som der rent faktisk tages seriøst. Så kære Telenor vil I venligst kreditere denne faktura også - og ja jeg har hørt historien om at det er systemet der udsender fakturaer og rykkere automatisk, men så vil jeg opfordre jer til at ansætte nogle rigtige mennesker til at tjekke "systemet". håber virkelig det er sidste gang jeg Skal spilde min tid på jer og trustpilot.


Opdatering 16. marts 2017
Tak for din mail Claudia, men samme aften som vi lavede anmeldelsen af jeres service, ringede vi også til jer, og efter 3 kvarter i telefonen med jer lykkedes det at komme igennem til en medarbejder, som rent faktisk lovede at gøre noget ved sagen og bekræfte det over for os pr. mail. Det gjorde han også og vi troede det var løst - men ak. I dag den 16. marts, ligger der atter en rykkerskrivelse i postkasssen med trussel om  lukning og inkasso. Kontonummeret er 32100101019741, og min kone forventer en opringning med undskyldning og det ville klæde jer at kompensere hende på en eller anden vis for de efterhånden mange timer vi har spildt på jeres tomme løfter. Det kan simpelthen ikke passe at I ikke har mere styr på jeres ting?

1. marts 2017
Min kone oplever at blive kontaktet af en telefonsælger en aften, og i et svagt øjeblik takker hun ja til at skifte teleselskab til telenor. Det skulle hun aldrig have gjort.

Hun fortryder dagen efter da hun ikke havde overvejet i telefonen, at hun godt nok vil spare 30-40, men tilgæld mister den musiktjeneste hun har i sit nuværende abbonnement. Så hun ringer ind og meddeler at hun ikke ønsker det alligevel.

Telenor oplyser at det skal de nok notere. Efterfølgende modtager hun en mail om hun skal acceptere at hendes nummer flyttes over. Hun ringer igen og oplyser at hun ikke ønsker at skifte. Her oplyser Telenor så at deres systemer er nede, men at de nok skal notere det.

Efterfølgende kommer der så et varsel om pr. mail om at hun skal acceptere at hendes nummer flyttes ellers vil der blive oprettet et nyt nummer. Hun ringer igen, hvor svaret denne gang er at hun i systemet ikke ser ud til at være "aktiv", hvorfor hun bare skal ignorere mailen, da de godt kan have lidt forsinkelse, må der være noget der har krydset hinanden.

Så får hun en mail om at nu er der oprettet et nyt nummer - tjahhh ikke overraskende efterhånden. Igen ringer vi derind og beder dem denne gang bekræfte at de sletter det og lukker kontoen ned, da hun fortsat ikke ønsker det - det bekræftes at være okay.

Så kommer der søreme en regning, igen ringes der derind.

Så kommer der en regning mere, med 2 måneders abbonnement og trussel om rykkergebyr.

Denne gang ringer jeg derind som hendes mand, men bliver afvist med påstand om at det skal være min kone selv der ringer, på trods af vi er i samme husstand, er gift og har samme efternavn. Svaret er desværre vi kan ikke hjælpe dig og at servicemanden i den anden ende kan blive fyret hvis han hjælper mig. Jeg må takke manden for at have brugt et kvarter i en telefonkø.

Om lidt må min kone ringe derind for 7. gang.

Ærlig talt synes jeg I skulle skamme jer. Det er elendig service. Jeg lever selv af godt service og har gjort det de sidste 20 år, og det her er under al kritik.

Er det virkelig måden I ønsker at drive forretning på?

I kan skrive I jeres systemer at I aldrig behøver at kontakte os om at blive kunde, for det kommer ikke til at ske med denne oplevelse in mente.

Jesper Madsen